Ali & Ratu Ratu Queens

Ali & Ratu Ratu Queens adolah pilem drama komedi Indonesia nan disutradarai dek Lucky Kuswandi, ditulis dek Gina S. Noer, jo diproduksi dek Palari Films. Pilem Ali & Ratu Ratu Queens maambiak latar tampek di kota Queens, New York jo Jakarta. Pilem tu manampilan Iqbaal Ramadhan, Nirina Zubir, Asri Welas, Tika Panggabean, jo Happy Salma.

Mulonyo pilem ko rencananyo ditayangan di bioskop pado tahun 2020. Tapi dek karano pandemi COVID-19 di Indonesia, pilem tu dirilis di Netflix sacaro global sabagai pilem asli Netflix pado 17 Juni 2021.

Sinopsis 
Ali, anak mudo 17 tahun nio mangaja mande kanduangnyo nan maninggaannyo sajak ketek ka New York, Amerika Serikat. Katiko sampai di Queens, New York, Ali batamo jo ibu-ibu rempong, Party, saurang tukang barasiah-barasiah nan keibuan jo perhatian.

Ado pulo Biyah, saurang bonek nan manjadi paparazi pulo. Ance saurang ibu tunggal pamberang nan batingkah laku sarupo agen rahasio. Sarato Chinta nan tibo ka New York untuak mangaja cintonyo, tapi kandeh jo barakhia manjadi saurang tukang uruik. Ali jatuh cinto ka Eva (Aurora Ribero), anak padusi Ance nan mambueknyo labiah tau tantang kaajaiban keajaiban New York.

Pameran 

 Iqbaal Ramadhan sabagai Ali Widjanarko
 Gamaliel Eleazar sabagai Ali kecil
 Nirina Zubir sabagai Party
 Asri Welas sabagai Biyah
 Tika Panggabean sabagai Ance
 Happy Salma sabagai Chinta
 Aurora Ribero sabagai Eva
 Marissa Anita sabagai Mia
 Bayu Skak sabagai Zoopunk / Zulfikri Pamungkas
 Cut Mini Theo sabagai Suci
 Ibnu Jamil sabagai Hasan
 Arief Didu sabagai Paman Halim
 Reza Chandika sabagai Sepupu Ali
 Sita Nursanti sabagai Istri paman Halim
 Rendha Rais sabagai Nara, istri sepupu Ali
 Aline Jusria sabagai Perempuan menyewa rumah

Produksi 
Proses syuting pilem ko dilakuan di kota Jakarta jo New York dari awal Desember 2019. Di New York, proses syuting balangsuang salamo kurang labiah duo minggu katiko musim dingin di daerah Brooklyn, Queens, jo Manhattan.

Musik 
Tata musik pilem ko dilakuan dek Mar Galo jo Ken Jenie. Pilem ko punyo lagu tema nan dinyanyiam dek Aurora Ribero bajudul "Never Look Back". Iqbaal Ramadhan basamo grup musiknyo, Svmmerdose, maisi duo buah lagu nan bajudul "Lost in Queens" jo "On My Own". Tadapek pulo lagu "Sisa Hari" dari Ify Alyssa, "Pesan di Balik Awan" dari Adhitia Sofyan, sarato "Why Would I Be" dari Teddy Adhitya. Salain itu, lagu dari Billie Eilish nan bajudul "I Love You" jo lagu dari Honne bajudul "Location Unknown" masuak pulo sabagai jalur suaro pilem ko.

Panghargoan

Rujuakan 

Pilem Indonesia
WikiFilm